امور صارفین، خوراک اور عوامی تقسیم کی وزارت
گذشتہ سال خریداری کے مقابلے ایم ایس پی پر14.08 فیصد سے زیادہ دھان کی خریداری کی گئی
رواں خریف مارکیٹنگ سیزن کے دوران 679.65 لاکھ میٹرک ٹن دھان کی خریداری کی گئی
سرکار نے پنجاب میں 202.82 لاکھ میٹرک ٹن کی خریداری کی ہے، جو کل خریداری کا 29.84 فیصد ہے
سرکاری ایجنسیوں کے ذریعے 1751.36 کروڑ روپے ایم ایس پی مالیت کی دالیں اور تلہن کی خریداری کی گئی
کم از کم امدادی قیمت  پر کپاس کے بیج  فروخت سے 1897002 کسانوں کو فائدہ پہنچا ہے
نئی دلّی ،15 مارچ، 2021/
جاری خریف مارکیٹنگ سیزن  21-2020 کے دوران، حکومت نے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے،جیسا پچھلے سیزنوں میں کیا گیا تھا۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، چھتیس گڑھ، اڈیشہ، مدھیہ پردیش، مہاراشٹر ،بہار،جھارکھنڈ، آسام، کرناٹک، مغربی بنگال اور تریپورہجیسی ریاستوں/ مرکز کے زیر انتظام علاقوں میں خوش اسلوبی سے جاری ہے۔ اس سال14 مارچ2021 تک679.65لاکھ میٹرک ٹن سے زیادہ دھان کی خریداری کی جاچکی ہے۔ یہ گذشتہ سال اسی مدت کے دوران 595.77 لاکھمیٹرک ٹن دھان کی خریداری کے مقابلے میں14.08 فیصد زیادہ ہے۔ مجموعی طور پر679.65لاکھ میٹرک ٹن کی خریداری میں صرف پنجاب نے 202.82 لاکھ میٹرک ٹن کی خریداری کی ہے، جو مجموعی سرکاری خریدکا29.84فیصد ہے۔
جاری خریف مارکیٹنگ سیزن  خریداری عمل سے128319.44 کروڑ روپے کی ایم یس پی مالیت کی خریداری سے تقریباً 99.74 لاکھ کسان پہلے ہی فائدہ حاصل کرچکےہیں۔
اس کے علاوہ،خریف مارکیٹنگ سیزن21-2020 اور ربیع مارکیٹنگ سیزن 2021 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، مدھیہ پردیش، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت106.62 لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف اےکیو گریڈ کی خرید اری کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
رواں خریف مارکیٹنگ سیزن 21-2020 اور ربیع 2021 میں 14 مارچ 2021 تکحکومت نے اپنی نوڈل ایجنسیوں کے توسط سے1751.36کروڑ روپے کی ایم ایس پی قدر والی مونگ، اڑد،تور، چنا، مونگ پھلی اور سویابین کی326070.95 میٹرک ٹن کی خریداری کی ہےجس سےتمل ناڈو، کرناٹک، آندھرا پردیش، مہاراشٹر، گجرات، اترپردیش، ہریانہ اور راجستھان کے179911کسانوں کو فائدہ ہوا ہے ۔
اسی طرح14 مارچ2021 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عملخوش اسلوبی سے جاری ہے۔14 مارچ 2021تک9186803کپاس کی گانٹھوں کی خریداری کی گئی ، جن کی قیمت 26719.51کروڑ روپے ہے، اس سے1897002 کسانوں کو فائدہ ہوا ہے۔